***Gyál Települési Értéktár Bizottság***

2360 Gyál, Kőrösi út 112-114.

Szám: K/5098-10/2023.

**JEGYZŐKÖNYV**

***Készült: A Gyáli Települési Értéktár Bizottság 2023. október 31. napján megtartott nyílt üléséről.***

**Jelen voltak: A mellékelt jelenléti ív alapján.**

**Juhász Ida** köszöntötte a megjelenteket, megállapította, hogy a bizottság 6 megjelent tagjával határozatképes. Orosz László és Hefler Gábor atya nincs jelen. Gratulált **Karikás Pálnak** a Díszpolgári kinevezéshez.

1. **napirendi pont (Jegyzőkönyvvezető személyének elfogadása, szavazóképesség megállapítása.)**

**Juhász Ida** az ülés jegyzőkönyvvezetőjének **Nagy Barbarát** javasolta, majd az ülés napirendi pontjait ismertette.

Hozzászólás nem lévén a jegyzőkönyvvezető személyére tett javaslatot és a napirendi pontok elfogadását szavazásra bocsátotta.

Gyáli Települési Értéktár Bizottság- 6 igen – 0 nem szavazattal – 0 tartózkodással az alábbi határozatot hozta:

**5/2023(X.31) sz. Gyáli TÉB határozat**

Gyáli Települési Értéktár Bizottság a 2023. október 31-i ülés jegyzőkönyvvezetőjének Nagy Barbarát választja.

**Határidő:** azonnal

**Felelős:** a bizottság elnöke

Gyáli Település Értéktár Bizottság – 6 igen – 0 nem szavazattal – 0 tartózkodással az alábbi határozatot hozta:

**6/2023.(X.31.) sz. Gyáli TÉB határozat**

Gyáli Települési Értéktár Bizottság az alábbiak szerint foglalja el a 2023. október 31-i ülésének napirendjét

1. Jegyzőkönyvvezető személyének elfogadása, szavazóképesség megállapítása.
2. 2023. I. félévének beszámolója, ismertetése, elfogadtatása.
3. Az ajánlott értékek bemutatása, elemzése, szavazás az értéktárba való bekerülésről.
4. Az akadályverseny forgatókönyvének részletes összeállítása, idejének meghatározása, a résztvevők megjutalmazása, ennek megtervezése. Egyeztetés az iskolákkal.
5. Egyebek, aktualitások. (pl. Gyáli Mi Újsághoz cikk eljuttatása).

a fentieknek megfelelően elfogadja.

**Határidő:** azonnal

**Felelős:** a bizottság elnöke

1. **napirendi pont (2023. I. félévének beszámolója, ismertetése, elfogadtatása.)**

**Juhász Ida** röviden ismertette az önkormányzat felé benyújtott 2023. évi I. féléves beszámolót. Elmondta, hogy szeptember 6-án adta le a beszámolót, amit az Oktatási és Kulturális Bizottság és a Képviselő-testület is elfogadott.

Gyáli Település Értéktár Bizottság – 6 igen – 0 nem szavazattal – 0 tartózkodással az alábbi határozatot hozta:

**7/2023.(X.31.) sz. Gyáli TÉB határozat**

Gyáli Települési Értéktár Bizottság úgy dönt, hogy a 2023. I. féléves beszámolót elfogadja.

**Határidő:** azonnal

**Felelős:** a bizottság elnöke

1. **napirendi pont (Az ajánlott értékek bemutatása, elemzése, szavazás az értéktárba való bekerülésről)**

**Karikás Pál** ismertette a FEGY Polgárőr és Tűzoltó Egyesület tevékenységét, munkásságát (2. sz. melléklet). Munkájuk, munkásságuk nagyon értékes, elismerésre méltó. Viszont nem tudja, melyik kategóriába kell elhelyezni a FEGY-et, nincs megfelelő besorolás.

**Kovalik Józsefné** elmondta, hogy mivel az Ipartestület is a gazdasági, műszaki kategóriába került, és a FEGY is legtöbbször mentéssel foglalkozik, az ő tevékenységük is besorolható lenne ide.

**Juhász Ida** elmondta, hogy a tevékenységet kell figyelembe venni, a gazdasági műszaki kategória leírása: gyáli kisiparosok, kereskedők és vállalkozók közös munkáját és közéleti szereplését megörökítő dokumentumok és az ő munkásságuk.

**Karikás Pál** felvetette, hogy a kategória címét is kiegészíthetnék, és akkor megfelelne a feltételeknek.

**Dókáné Bodor Magdolna** elmondta, hogy a kategóriák központilag voltak meghatározva, nem ők döntöttek róla.

**Kovalik Józsefné** véleménye szerint a „lakossági érdekek szolgálata” leírja a FEGY átfogó működését.

**Juhász Ida** elmondta, hogy a döntéshozók valóban nem foglalkoztak a kategóriák meghatározásakor a civil szervezetekkel, pedig sokat tesznek a lakosságért. Beírja a kategóriák közé a civil szervezeteket és az ő értékteremtő munkájukat.

**Karikás Pál** elmondta, hogy véleménye szerint a közbiztonságot is vegyék be a címbe.

**Kovalik Józsefné** ismertette Ordasi Sándor munkásságát (3. sz. melléklet).

Gyáli Települési Értéktár Bizottság - 6 igen – 0 nem szavazattal – 0 tartózkodással az alábbi határozatot hozta:

**8/2023.(X.31.) sz. Gyáli TÉB határozat**

Gyáli Települési Értéktár Bizottság úgy dönt, hogy

1. a Gyáli FEGY munkássága
2. Ordasi Sándor munkássága

is kerüljön be a helyi értéktárba.

**Határidő:** azonnal

**Felelős:** a bizottság elnöke

**Juhász Ida** elmondta, hogy beszélt **Bretus Imrével**, az Arany János Közösségi Ház és Városi Könyvtár igazgatójával, megállapodtak abban, hogy a díjazottak köszöntése a közösségi ház kistermében, a Kultúra Napján történjen meg. Az előző díjazottak közül sokan nem vették még át az okleveleket. Az átadóra január 22-e körül kerül sor, **Bretus Imre** fogja a pontos időpontot közölni. **Karikás Pál** kérdésére elmondta, hogy a bemutatkozó táblákat **Bakó Lilla** készíti, az átadás után a tabló bővítése is elkészül. Akik nem vették át, azokról is megküldi e-mailben a bemutatkozó szöveget és a képet, hogy bővíteni tudják a könyvtár folyosóján lévő tablókat.

1. **napirendi pont (Az akadályverseny forgatókönyvének részletes összeállítása, idejének meghatározása, a résztvevők megjutalmazása, ennek megtervezése. Egyeztetés az iskolákkal.)**

**Méhész Ildikó** elmondta, hogy elkészített egy vázlatot az akadályverseny kérdéseivel (4. sz. melléklet). Helyszínként a Közösségi Házat, a katolikus templomot, a református templomot, az ipartestületet és a Gyál Felső Vasútállomást jelölte meg. 4-5 fős iskolai csapatokra gondolt. A gyáli értéktárban szereplők közül fel kellene kérni előadókat, akik az adott helyszínt pár mondatban bemutatnák.

**Dókáné Bodor Magdolna** kéri, beszéljenek az iskolákkal, mikor lenne alkalmas az osztályfőnöki óra keretében megtartott beszélgetés, és az akadályverseny. Az iskoláknak kell eldönteniük, mikor, melyik évfolyammal tudnak erre időt szakítani, a tanterv és a szünetek miatt. Jó volna, ha hagyományt tudnának teremteni ezzel. Valószínűleg erre idén már nem tudnak sort keríteni.

**Juhász Ida** összefoglalta a megbeszélteket:

* a Közösségi Házból indulna a verseny, itt **Bretus Imre**, vagy **Velkei Erika** tartana egy pár mondatos ismertetőt a közösségi házról és a versenyről. **Kovalik Józsefné** és **Dókáné Bodor Magdolna** is ezen a helyszínen marad segítőként.
* állomásonként 5-5 kérdés.
* a katolikus templomot **Tóthné Ledniczky Teréz** mutatná be, segítőként **elnök asszony** lesz jelen.
* a református templomot **Csider Krisztián** mutatná be, segítő **Tóth István**.
* az ipartestületnél **Karikás Pál** tartaná a bemutatót.
* a vasútállomáson megtartandó tájékoztatóra felkérik **Gyimesi Istvánt**, segítő **Méhész Árpádné**.
* a verseny végén a Közösségi Házba érkeznének vissza a gyerekek, ahol sor kerülne a pontok összegzésére is.
* jutalmazás: csapatonként egy Gyáli Értékek Könyvet, oklevelet minden gyereknek egyesével, fotó az újságba, **Bretus Imrével** meg kell beszélni, tudna-e jegyet biztosítani a nyertes csapatnak valamelyik nekik szóló előadásra.
* a Zrínyi Iskola igazgatójával **elnök asszony** megbeszéli a részleteket.
* **Dókáné Bodor Magdolna** megbeszéli az Ady Iskolával a részleteket.
* **Kovalik Jánosné** a Bartók Iskola igazgatójával beszél.

Gyáli Települési Értéktár Bizottság - 6 igen – 0 nem szavazattal – 0 tartózkodással az alábbi határozatot hozta:

**9/2023.(X.31.) sz. Gyáli TÉB határozat**

Gyáli Települési Értéktár Bizottság az alábbiak szerint dönt:

1. Akadályverseny szervezése általános iskolás gyerekeknek településismeretből 5 állomással
2. Méhész Árpádné vegye fel Börcsök Katával kapcsolatot a kiállítás miatt. Bretus Imrével megbeszélni, hogy biztosítson helyszínt a „Gyál története képekben” kiállításnak.

**Határidő:** azonnal

**Felelős:** a bizottság elnöke

1. **napirendi pont (Egyebek, aktualitások, pl. Gyáli Mi Újsághoz cikk eljuttatása.)**

**Karikás Pál** elmondta, hogy ahogyan már korábban felvetette, a Galambász Egyesülettel felvenné a kapcsolatot. Viszont a Gyáli Újságban megjelent róluk egy cikk. Közösségi szinten nincs a köztudatban, nem érint nagy létszámú érdeklődőt.

A jelen ülésről digitális hangfelvétel készült.

K.m.f.

Juhász Ida

TÉB elnöke

A jegyzőkönyv hiteléül:

Gyál, 2023.10.31.

Kovalik Józsefné

TÉB tagja